(11)

Attól a naptól számított egy hónapon belül, amelyen a Broadcom hivatalos értesítést kap a Bizottság az 1/2003/EK rendelet 9. cikke alapján hozott határozatáról: i. A Broadcom világszinten (Kínát kivéve) kötelezettséget vállal arra, hogy: a) felfüggeszt minden olyan meglévő megállapodást, valamint nem köt olyan új megállapodásokat, melyek értelmében az eredetiberendezés-gyártónak az érintett termékek iránti igényének több mint 50 %-át a Broadcomtól kell beszereznie, vagy melyek az érintett termékekre vonatkozó nem áralapú előnyöket vagy visszamenőleges árelőnyöket (5) azon feltételhez kötik, hogy az eredetiberendezés-gyártó a Broadcomtól szerzi be ezen termékek iránti igényének több mint 50 %-át; b) felfüggeszt minden olyan meglévő megállapodást, valamint nem köt olyan új megállapodásokat, melyek az érintett termék szállítását vagy az érintett termékre vonatkozó előnyök biztosítását azon feltételhez kötik, hogy az eredetiberendezés-gyártó egyéb érintett termék vagy a kábelmodemekhez gyártott egylapkásrendszer, a set-top boxokhoz és helyi átjárókhoz gyártott elővégi (front-end) chipek, és/vagy a set-top boxokhoz és helyi átjárókhoz gyártott wifichipek (a továbbiakban együttesen: egyéb termékek) iránti igényének több mint 50 %-át a Broadcomtól szerzi be. ii. A Broadcom az EGT szintjén kötelezettséget vállal arra, hogy: a) felfüggeszt minden olyan meglévő megállapodást, valamint nem köt olyan új megállapodásokat, melyek értelmében az eredetiberendezés-gyártónak az érintett termékek iránti EGT-n belüli igényének több mint 50 %-át a Broadcomtól kell beszereznie, vagy melyek az érintett termékekre vonatkozó nem áralapú előnyöket vagy visszamenőleges árelőnyöket azon feltételhez kötik, hogy az eredetiberendezés-gyártó a Broadcomtól szerzi be ezen termékek iránti EGT-n belüli igényének több mint 50 %-át; b) felfüggeszt minden olyan meglévő megállapodást, valamint nem köt olyan új megállapodásokat, melyek azon feltételhez kötik i. az érintett termék szállítását, hogy az eredetiberendezés-gyártó a Broadcomtól szerzi be az egyéb érintett terméket vagy az egyéb terméket, vagy ii. az érintett termékre vonatkozó előnyök biztosítását, hogy az eredetiberendezés-gyártó a Broadcomtól szerzi be az érintett terméket vagy az egyéb terméket, vagy ajánlatában ezeket szerepelteti; c) felfüggeszt minden olyan meglévő megállapodást, valamint nem köt olyan új megállapodásokat, melyek értelmében az eredetiberendezés-gyártónak az ajánlatában az érintett Broadcom termékeken alapuló eszközöket kell szerepeltetnie, vagy melyek az érintett termékekre vonatkozó előnyöket azon feltételhez kötik, hogy az eredetiberendezés-gyártó az ajánlatában csak az érintett Broadcom termékeken alapuló eszközöket szerepelteti. Bizonyos feltételek teljesülése esetén a Broadcom adott esetben előnyöket biztosíthat az EGT-n belüli egyes tendereken. d) Felfüggeszt minden olyan meglévő megállapodást, valamint nem köt olyan új megállapodásokat, melyek az EGT-n belüli szolgáltatót (6) i. nem áralapú előnyök vagy visszamenőleges árelőnyök által arra kötelezik vagy sarkallják, hogy a set-top boxok, optikai szálas helyi átjárók vagy xDSL helyi átjárók iránti igényének több mint 50 %-át az érintett Broadcom termékeken alapuló eszközökkel fedezze; ii. arra kötelezik vagy sarkallják, hogy az eredetiberendezés-gyártóktól megkövetelje, hogy ajánlataikban csak az érintett Broadcom termékeken alapuló eszközöket szerepeltessenek; vagy iii. arra kötelezik vagy sarkallják, hogy az érintett Broadcom termékkel egyidejűleg szerezzen be egyéb érintett Broadcom terméket és/vagy egyéb Broadcom terméket.